Nach em guet anderthalb Stund duurende Programm sind mr denne ins Restaurant Dyfelsschlucht gässlet und händ dert e sehr guets Mittagässe gha. Die verschiedene Ässgäng sind selbschtverständlig durch wyteri Programmpinggt untermuurt gseh. Zerscht hett der Altgarde-Obmaa, Jürg Refer, si  Fasnachtsruggbligg präsentiert. Luschtigs aber auch Kritischs händ mr derfe heere. Nach em Hauptgang isch denne sTrio Chaos ygloffe. STrio Chaos hett sich uns als die alti Garde vo dr Schnitzelbangg-Gruppe, dHöckeler, präsentiert. Jede Värs hett Bezug zer Wettstai gha, jede Värs isch besser gseh als dr vorder. Chapeau. Ohne sHändicäp vom Dialäggt kennt das Trio locker am Schnaabelprys vorne mitsinge. (Dr Zeedel vom Trio Chaos: Syte 1, Syte 2)